b'\n_START_ARTICLE_\nMicel\n_START_PARAGRAPH_\nMic\xc3\xa9l (mno\xc5\xbeina mic\xc3\xa9li) je skupek (ali supramolekulska tvorba) povr\xc5\xa1insko aktivnih molekul, dispergiranih v teko\xc4\x8dem koloidu. Tipi\xc4\x8den micel v vodni raztopini tvori skupek, sestavljen iz hidrofilnih glav, ki so v stiku z okolico topila, in hidrofobnih repkov v sredini micela. Ta faza je posledica pakiranjskega obna\xc5\xa1anja enorepih lipidov v dvosloju. Te\xc5\xbeave s polnjenjem vse prostornine v notranjosti dvosloja in hkratno omogo\xc4\x8denje dovolj\xc5\xa1nje povr\xc5\xa1ine glavam, ki ga prisili hidratacija lipidne glave, vodi do nastanka micela. Ta vrsta micela je znana kot normalnofazni micel (micel olje v vodi). Inverzni miceli imajo glave v sredi\xc5\xa1\xc4\x8du z repi navzven (micel voda v olju). Miceli so pribli\xc5\xbeno okrogle oblike. Mo\xc5\xbene so tudi druge oblike, vklju\xc4\x8dno z elipsoidi, valji in dvosloji. Oblika in velikost micela sta odvisni od geometrije njegovih povr\xc5\xa1insko aktivnih molekul in od pogojev v raztopini, kot so povr\xc5\xa1insko aktivna koncentracija, temperatura, pH in ionska mo\xc4\x8d. Procesu oblikovanja micelov pravimo micelizacija in je sestavni del faznega obna\xc5\xa1anja mnogih lipidov glede na njihov polimorfizem.'